ప్రశాంతత తప్ప మరో భావాన్ని ముఖంపై కనిపించనివ్వని ‘మహి’మాన్విత కెప్టెన్ ధోనీ.. అనూహ్య నిర్ణయంతో మరోసారి తన ప్రత్యేకతను చాటుకున్నాడు. ఒత్తిడనే పదం తన డిక్షనరీలోనే లేదన్నట్టు నిబ్బరంగా ఉండే మహీ.. కెప్టెన్సీని వదులుకుంటున్న సంగతిని కూడా ఎలాంటి హడావిడీ లేకుండా చల్లగా చెప్పేశాడు. సంచలనాలు, సాహసోపేత నిర్ణయాలతో సహజీవనం చేసే మహీ తాజా నిర్ణయం భారతనే కాదు యావత క్రికెట్ ప్రపంచాన్నీ ఆశ్చర్యానికి గురిచేసింది. క్రీడాలోకం ధోనీ నిర్ణయాన్ని గౌరవించడమే కాదు.. అతడు సారథ్యానికి చిరునామా అంటూ కొనియాడుతోంది!  ధోనీపై ప్రశంసల జడివాన  గొప్ప కెప్టెన్ అంటూ కీర్తిస్తున్న క్రీడాలోకం న్యూఢిల్లీ: చడీచప్పుడు లేకుండా రిటైర్మెంట్ ప్రకటించేసి అందర్నీ విస్మయానికి గురిచేసిన మిస్టర్ కూల్ కెప్టెన్ మహేంద్ర సింగ్ ధోనీపై ప్రశంసల వర్షం కురుస్తోంది. క్రికెట్ ప్రపంచంలో మాజీల దగ్గరి నుంచి యువ ఆటగాళ్ల వరకూ ఓ వైపు ఆశ్చర్యం వ్యక్తం చేస్తూనే మరోవైపు అతన్ని ఆకాశానికెత్తేస్తున్నారు. ఆస్ర్టేలియా మాజీ కెప్టెన్ మైకేల్ క్లార్క్.. మహీని గొప్ప కెప్టెన్గా కీర్తించాడు. ‘భారత అత్యుత్తమ కెప్టెన్లలో ధోనీ ఒకడిగా మిగిలిపోతాడు. అతనో గొప్ప వ్యక్తి. భారత క్రికెట్కు అతను చేయాల్సింది ఇంకా చాలా ఉంది. అలాగే మూడు ఫార్మాట్లలోనూ కెప్టెన్సీ చేపట్టేందుకు కోహ్లీకి ఇదే సరైన సమయమ’ని క్లార్క్ ట్వీట్ చేశాడు. ఇంగ్లండ్ మాజీ కెప్టెన్ మైకేల్ వాన్ కూడా ధోనీని గొప్ప కెప్టెన్లలో ఒకడిగా అభివర్ణించాడు. ‘అత్యుత్తమ కెప్టెన్లలో ఒకడైన ధోనీ నిర్ణయించేశాడు. జరిగిందేదో జరిగింది. తిరుగులేని సారథిగా కొనసాగిన నీకు అభినందనల’ని వాన్ ట్విటర్లో రాసుకొచ్చాడు. పాకిస్థాన్ డాషింగ్ ఆల్రౌండర్ షాహిద్ అఫ్రీది కూడా ధోనీ భారత జట్టును అద్భుతంగా తీర్చిదిద్దాడని అన్నాడు. ‘భారత జట్టును అత్యుత్తమంగా తీర్చిదిద్దిన ఘనత ధోనీదే. అతనో గొప్ప నాయకుడు. ప్రపంచ వ్యాప్తంగా ఎంతోమంది క్రికెటర్లకు స్ఫూర్తి’ అని షాహిద్ ట్వీట్ చేశాడు. పాకిస్థాన్ మాజీ కెప్టెన్ జహీర్ అబ్బాస్ కూడా మహీ అందించిన విజయాలు మరొకరికి సాధ్యం కావని అన్నాడు. ‘ధోనీ నాయకత్వంలో భారత అత్యున్నత శిఖరాలకు చేరింది. మూడు ఫార్మాట్లలోనూ అతను సాధించిన విజయాలు అందుకోవడం మరొకరికి సాధ్యం కాద’ని అన్నాడు. నీ సారథ్యంలోనే ఎదిగాం..: భారత క్రికెటర్ల విషయానికొస్తే.. అజింక్యా రహానె, రోహిత శర్మ కూడా ధోనీ నాయకత్వాన్ని పొగిడారు. ‘ధోనీ భాయ్ నా తొలి అంతర్జాతీయ కెప్టెన్వు నీవే. నీ నాయకత్వంలో ఎంతో నేర్చుకున్నామ’ని రహనె ట్వీట్ చేశాడు. తన కెరీర్ ఎదుగుదలలో మహీ ప్రభావం ఎంతో ఉందని రోహిత శర్మ గుర్తు చేసుకున్నాడు. ‘ధోనీ నిజమైన లీడర్. నాతోపాటు ఎంతోమంది క్రికెట్ కెరీర్ను మహీ ప్రభావితం చేశాడు. చాంపియన్స్ ట్రోఫీలో ధోనీ నన్ను ఓపెనింగ్ చేయమని అడిగినపుడు నేను కాదని ఉంటే.. నా కెరీర్ ఎప్పుడో ముగిసిపోయేద’ని రోహిత ట్వీట్ చేశాడు. ఇక ధోనీ హయాంలో ఓ వెలుగు వెలిగిన సురేష్ రైనా కూడా మహీపై తన అభిమానాన్ని చాటుకున్నాడు. ‘భారత అత్యంత విజయవంతమైన సారథికి సెల్యూట్. తన నాయకత్వ లక్షణాలతో ఎంతో మందికి స్ఫూర్తిగా నిలిచాడ’ని రైనా ట్వీట్ చేశాడు. ప్రజ్ఞాన్ ఓఝా, మహ్మద్ కైఫ్, ఇర్ఫాన్ పఠాన్ కూడా మహీని పొగడ్తల్లో ముంచెత్తారు.
prasaantata tappa maro bhaavaanni mukhampai kanipinchanivvani ‘mahi’maanvita kepten dhonee.. anuhya nirnayamtho marosari tana pratyekatanu chaatukunnaadu. ottidane padam tana dictionarylone ledannattu nibbaramgaa unde mahi.. keptenseeni vadulukuntunna sangatini kuudaa elanti hadavidy lekunda challaga cheppesadu. sanchalanaalu, saahasopeta nirnayaalato sahajeevanam chese mahi taja nirnayam bharatane kaadu yaavata cricket prapanchaannii aascharyaaniki gurichesindi. kreedaalokam dhonee nirnayaanni gowravinchadame kaadu.. atadu saarathyaaniki chirunama antuu koniyadutondi!  dhoneepai prasamsala jadivaana  goppa kepten antuu keertistunna kreedaalokam newdhilly: chadeechappudu lekunda retirement prakatinchesi andarnee vismayaaniki gurichesina mister kool kepten mahendra sing dhoneepai prasamsala varsham kurustondi. cricket prapanchamlo maajeela daggari nunchi yuva aatagaalla varakuu oo vaipu aascharyam vyaktam chestune marovaipu atanni aakaasaanikettestunna. ausrtalia maji kepten maikel clark.. maheeni goppa keptenga keertinchaadu. ‘bhaarata atyuttama keptenlalo dhonee okadigaa migilipotadu. athano goppa vyakti. bhaarata kriketku atanu cheyalsindi inka chala undi. alaage moodu formatlalonu keptensi chepattenduku kohliki ide saraina samayama’ni clark tweet cheshaadu. ingland maji kepten maikel wan kuudaa dhoneeni goppa keptenlalo okadigaa abhivarninchaadu. ‘atyuttama keptenlalo okadaina dhonee nirnayinchesaadu. jarigindedo jarigindi. tiruguleni saarathigaa konasaagina neeku abhinandanala’ni wan twiterlo rasukochadu. pakisthan dashing alrounder shahid afreedi kuudaa dhonee bhaarata jattunu adbhutamgaa teerchididdaadani annadu. ‘bhaarata jattunu atyuttamamgaa teerchididdina ghanata dhoneede. athano goppa nayakudu. prapancha vyaaptamgaa entomandi cricketerlaku sphurthy’ ani shahid tweet cheshaadu. pakisthan maji kepten jaheer abbas kuudaa mahi andinchina vijayaalu marokariki saadhyam kaavani annadu. ‘dhonee naayakatvamlo bhaarata atyunnata sikharaalaku cherindi. moodu formatlalonu atanu saadhinchina vijayaalu andukovadam marokariki saadhyam kaada’ni annadu. nee saarathyamlone edigaam..: bhaarata cricketerla vishayaanikoste.. ajinkya rahane, rohita sharma kuudaa dhonee naayakatvaanni pogidaaru. ‘dhonee bhay naa toli antarjaatiiya keptenvu neeve. nee naayakatvamlo entho nerchukunnama’ni rahane tweet cheshaadu. tana kereer edugudalalo mahi prabhaavam entho undani rohita sharma gurtu chesukunnadu. ‘dhonee nijamaina leader. naatopaatu entomandi cricket kereernu mahi prabhaavitam cheshaadu. champians trophylo dhonee nannu opening cheyamani adiginapudu nenu kaadani unte.. naa kereer eppudo mugisipoyeda’ni rohita tweet cheshaadu. ika dhonee hayamlo oo velugu veligina suresh raina kuudaa maheepai tana abhimaanaanni chaatukunnaadu. ‘bhaarata atyanta vijayavantamaina saarathiki selute. tana nayakatva lakshanaalato entho mandiki sphuurtigaa nilichaada’ni raina tweet cheshaadu. pragnaan oeshaa, mahmad kaif, irfan pathaan kuudaa maheeni pogadtallo munchettaaru.